what important event is this text about: A további újdonságok közé tartozik (ezeket 2013. december 9-én fogadta el a Formula–1 Stratégiai Munkacsoportja és a Formula One Commission), hogy az idényzáró nagydíjon (2014-ben, az abu-dzabi nagydíjon) az első tíz helyezett a helyezésének megfelelő pontok kétszeresét kapta (pl. a győztes 25 helyett 50 pontot). Ez a szabály azonban mind a pilóták, mind a csapattagok, mind a sajtó, mind pedig a nagyközönség egyhangú tiltakozását váltotta ki, ezért csupán ebben az évben volt érvényben a szabály, 2015-re eltörölték. A versenyzőknek 2014-től állandó rajtszámokat kell viselniük. Az aktuális világbajnok birtokolhatja az 1-es rajtszámot (de rendelkeznie kell egy másik rajtszámmal is, amit a világbajnokság elvesztése esetén kell majd használnia), a többi versenyző pedig 2 és 99 között választhat. (Ha egy rajtszámra több versenyző is igényt tart, abban az esetben az előző évi összesített eredmények alapján a legjobb kapja meg azt.) 2014-től szabad az addig balszerencsésnek tartott és ezért kihagyott 13-as számot is használni. (A számot 2014-ben Pastor Maldonado választotta ki.) A rajtszámoknak ezentúl nem csak az autó oldalán, hanem a versenyző sisakján is olvashatónak kell lenniük. A rajtszámok változása miatt az időmérő edzésen mért kört nem teljesítő versenyzőket a harmadik szabadedzésen, a Q1-ben, illetve a Q2-ben elért helyezéseik alapján rangsorolják. Ettől az évtől kezdve az időmérő edzések utolsó felvonásának, a Q3-nak a résztvevői egy extra készlet opciós gumiabroncsot kapnak, a versenynek viszont azzal a szettel kell nekivágniuk, amelyikkel a Q2-ben mért legjobb köridejüket futották. A Q2 két perccel rövidebb, míg a Q3 ennek megfelelően két perccel hosszabb. Elutasították a gumiszállító Pirelli azon javaslatát, mely szerint 2014-től kötelezővé kellett volna tenni a futam alatti két kerékcserét.
2014-ben, az abu-dzabi nagydíjon